Angren-Pop elektrlashtirilgan temir yo‘l liniyasi orqali yo‘lovchilarni tashish xizmatini yaxshilash maqsadida shu yilning 20 sentabridan №392/391 raqamli Andijon-Buxoro-Andijon yo‘lovchi poyezdi qatnovi yo‘lga qo‘yiladi, deya xabar qilmoqda “O‘zbekiston temir yo‘llari” AJ matbuot xizmati. Qatnovlar haftasiga bir marta amalga oshiriladi. Poyezd tarkibi Andijonda soat 14:30da jo‘naydi. U, Marg‘ilon, Qo‘qon, Pop, Orzu, Toshkent, Guliston, Jizzax, Samarqand va Navoiy shahar temir yo‘l vokzallarida to‘xtab, bu kunisiga ertalab soat 06:30da Buxoro vokzaliga yetib keladi. Buxoro-Andijon yo‘nalishi bo‘yicha №391/392 raqamli qatnov o‘sha kuni soat 22:30da yo‘lga chiqadi.